<https://napidoktor.hu/kebelbarat/ezek-a-csecsemokori-siras-gyakori-okai/#BlogPosting>
<http://schema.org/articleBody>
"A szülők számára gondot okozhat annak eldöntése, hogy a síró baba éhes, álmos, a fogak növekedésével járó fájdalma van, vagy sírásának hátterében egyéb ok, esetleg valamilyen komolyabb betegség áll. A témával kapcsolatban dr. Balogh Ádám gyermekgyógyász, allergia specialistát, a Budai Allergiaközpont orvosát.    Feszültség A kimerült, aggódó szülők kudarcként élik meg, hogy nem találják a megoldást, gyermekük vigasztalhatatlan sírásának okát. Ez természetesen az első gyerekes szülőknél még gyakrabban fordul elő, hiszen számukra ez egy új helyzet, amit szeretnének a lehető legjobban csinálni, a tőlük telhető maximumon gondoskodni az újszülöttről. A szülők aggódását, feszültségét azonban a kicsi is megérzi. Ha ők idegesek, az akkor is kihat a babára, ha nem hall maga körül veszekedést.    Túlterheltség vagy épp unalom A csecsemőket a túl sok inger, a zajos környezet kimerítheti, ám ha semmi nem történik körülöttük, akkor már pár hetes korban is unatkozni kezdhetnek. Bármelyik helyzet is áll fenn, sírással fogják követelni a változást. Gondoljuk át, ha az elmúlt időszakban több rohanós napunk volt, nagy volt körülötte a nyüzsgés, sokat szól a tévé, rádió? A zajos környezet és a rendszertelen életvitel miatt is sírósabb lehet. Ha csak unatkozik, akkor a sírása abbamarad, ha beszélünk hozzá, játszunk vele.  Álmos vagy éhes A szakmai ajánlások mellett fontos, hogy vegyük figyelembe gyermekünk egyéni igényeit is a napirend kialakítása során. Általában a csecsemők 6 hetes korára alakul ki valamilyen alvás-evés napirend, ám itt is lehetnek változások, például egy intenzív növekedési fázisban gyakrabban megéhezhet. Az alvás szintén nagyon egyéni lehet. Vannak kifejezetten jól alvó és nagy alvásigényű csecsemők, ők hosszabb alvást követően hosszabb ideig ébren lehetnek, míg más csecsemők többször alszanak rövidebb ideig, így az álmosságot jelző nyűgösség náluk többször ismétlődhet, ezért is tűnhetnek ők sírósabb csecsemőnek.  Betegségek a sírás hátterében A csecsemőkori gyakori sírás egyik leggyakoribb oka a hasfájás, puffadás. Ezt okozhatja reflux, vagy a csecsemőkori hasfájás egy jellegzetes típusa, a kólika is, de tünete lehet a tejallergiának is, mely tápszeres és anyatejes babánál egyaránt jelentkezhet. A sírást azonban jelezhet betegséget is – például kezdődő légúti betegség vagy fülfájás tünete is lehet.  Mikor forduljunk mindenképp orvoshoz? A felsoroltak mellett több más oka is lehet, ha a csecsemő sír: az időjárási változások – szeles idő, frontok -, a fogzás, ha zavarja a teli pelenka, ha fázik vagy épp melege van. Ha bizonytalanok vagyunk a sírás okát illetően, forduljunk szakemberhez, ha az alábbi tünetek jelentkeznek akkor mindenképp:    \ta sírós csecsemő lázas,  \tnehezen veszi a levegőt,  \tbágyadt, étvágytalan,  \tgyakori bukások és/vagy hányás is jelentkezik,  \thasmenés, véres széklet esetén,  \tminden nap közel azonos időpontban sír, legalább hetente három nap,  \thasa puffadt, kemény."
<https://napidoktor.hu/kebelbarat/ezek-a-csecsemokori-siras-gyakori-okai/>